CELEX: 62021TN0216
Language: hu
Date: 2021-04-20 00:00:00
Title: T-216/21. sz. ügy: 2021. április 20-án benyújtott kereset – Ryanair és Malta Air kontra Bizottság

2021.6.7.   
            
            
               HU
            
            
               Az Európai Unió Hivatalos Lapja
            
            
               C 217/68
            
         
      2021. április 20-án benyújtott kereset – Ryanair és Malta Air kontra Bizottság
      (T-216/21. sz. ügy)
      (2021/C 217/86)
      Az eljárás nyelve: angol
      
         Felek
      
      
         Felperesek: Ryanair DAC (Swords, Írország) és Malta Air ltd. (Pietà, Málta) (képviselők: F-C. Laprévote, E. Vahida, V. Blanc, S. Rating és I. Metaxas-Maranghidis ügyvédek)
      
         Alperes: Európai Bizottság
      
         Kereseti kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az alperesnek az SA.57082 (2020/N) állami támogatásra vonatkozó 2020. május 4-i határozatát – Franciaország – COVID-19 – Cadre temporaire 107(3)(b) TFEU – Garantie et prêt d’actionnaire au bénéfice d’Air France; (1) és
               
            
                  —
               
               
                  az alperest kötelezze a költségek viselésére.
               
            
                  —
               
               
                  A felperesek azt is kérték, hogy keresetükről a Bíróság alapokmányának 23a. cikkében említett gyorsított eljárás keretében határozzanak.
               
            
         Jogalapok és fontosabb érvek
      
      Keresetük alátámasztására a felperesek öt jogalapra hivatkoznak.
      
                  1.
               
               
                  Az első, arra alapított jogalap, hogy az alperes tévesen zárta ki a KLM-et és az Air France-KLM-et a megtámadott határozat hatálya alól.
               
            
                  2.
               
               
                  A második, arra alapított jogalap, hogy az alperes visszaélt hatáskörével és tévesen alkalmazta az EUMSZ 107. cikk (3) bekezdésének b) pontját és annak ideiglenes keretszabályozást, mivel i) megállapította, hogy a támogatás a francia gazdaságban bekövetkezett súlyos zavart orvosolja; ii) nem értékelte megfelelően, hogy a kedvezményezett pénzügyi nehézségekkel küzd-e; iii) megállapította, hogy a részvényesi kölcsön összeegyeztethető az akkor hatályos ideiglenes keretszabályozással, és azt saját tőke helyett adósságintézkedésként vizsgálta; és iv) megsértette azon kötelezettségét, hogy mérlegelést folytasson le a támogatás kedvező hatásai és azon kedvezőtlen hatások között, amelyeket a támogatás a kereskedelmi feltételekre és a torzulásmentes verseny fenntartására gyakorolt (az úgynevezett „mérlegelési teszt”).
               
            
                  3.
               
               
                  A harmadik, arra alapított jogalap, hogy az alperes megsértette az EUMSZ egyes rendelkezéseit és az európai jognak a megkülönböztetés tilalmára, a szolgáltatásnyújtás szabadságára és a letelepedés szabadságára vonatkozó általános elveit, amelyek az 1980-as évek vége óta megalapozták az EU légiközlekedési piacának liberalizációját. (2) Az EU légiközlekedési piacának liberalizációja lehetővé tette a valóban páneurópai diszkont légitársaságok növekedését. Mindazonáltal az alperes figyelmen kívül hagyta a COVID-19-válság által az ilyen páneurópai légitársaságoknak okozott károkat és a Franciaország légi összeköttetésében betöltött szerepüket, amikor engedélyezte Franciaország számára, hogy az Air France számára támogatást tartson fenn. A felperesek azzal is érvelnek, hogy az EUMSZ 107. cikk (3) bekezdésének b) pontja kivételt biztosít az EUMSZ 107. cikk (1) bekezdése szerinti állami támogatás tilalma alól, de nem biztosít kivételt az EUMSZ egyéb szabályai és elvei alól.
               
            
                  4.
               
               
                  A negyedik, arra alapított jogalap, hogy az alperes a súlyos nehézségek ellenére nem indított hivatalos vizsgálati eljárást, és megsértette a felperesek eljárási jogait.
               
            
                  5.
               
               
                  Az ötödik, arra alapított jogalap, hogy az alperes megsértette az indokolási kötelezettségét.
               
            
         (1)  HL 2021. C 50., 3. o.
      
      
         (2)  A Közösségben a légi járatok működtetésére vonatkozó közös szabályokról szóló, 2008. szeptember 24-i 1008/2008/EK európai parlamenti és tanácsi rendelet (átdolgozás) (EGT-vonatkozású szöveg) (HL 2008. L 293., 3. o.).